ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
30 ก.ย. 2558

สรุปตลาดภาคเช้า  
NUSA  ราคาปิด 1.09 บาท
แนวรับ 1.07 บาท           แนวต้าน 1.20 บาท
แนว cut loss หากใกล้จะหลุด 1.05 บาท
กราฟ NUSA ไต่ระดับสูงขึ้นด้วยปริมารการซื้อขายที่หนาแน่นต่อเนื่อง ผลักดัน MACD ให้ turnaround ขึ้นมาเกินระดับศูนย์ซึ่งหมายถึงแนวโน้มได้กลับสู่แนว uptrend แล้ว โดยคาดว่าจะม้วนตัวตามรูปแบบกระทะหงาย มีแนวต้านหน้า 1.20 บาท
 
วิเคราะห์ทางเทคนิค
SET ปิดปรับตัวขึ้นเล็กน้อยในทิศทางเดียวกันกับตลาดรอบบ้าน โดยได้แรงหนุนจากหุ้นกลุ่มพลังงานที่ปรับตัวขึ้นตามราคาน้ำมัน ขณะที่ภาพรวมของตลาดทุนโลกยังขาดปัจจัยใหม่ๆ สนับสนุนปิดตลาดเช้าที่ 1,352.57  จุด
 
แนวโน้ม ภาคบ่าย
คาดตลาดภาคบ่ายแกว่งตัวในกรอบแคบ ประเมินแนวต้านที่ 1358 จุด มองหุ้น big cap ยังถูกกดดันจากมุมมองผลประกอบการ 3Q58 ที่คาดว่าจะอ่อนแอ รวมทั้งแรงขายจากนักลงทุนต่างชาติที่ยังมีแนวโน้มไหลออกสำหรับกลยุทธ์การลงทุน เราแนะนำสะสมหุ้นในกลุ่มอิเล็กทรอนิกส์ ซึ่งได้ประโยชน์จากค่าเงินบาทที่อ่อนค่า ทำให้คาดว่าจะรายงานผลประกอบการแข็งแกร่งในช่วง 2H58
 
เด็กแนว
ECL หนึ่งในหุ้นเช่าซื้อโดดเด่นตัวหนี่งที่ราคาปรับตัวลงมาจนน่วมไปหมดแล้ว แต่หากมองในแง่ดีนี่คือจังหวะในการเข้าเก็บสำหรับเก็งกำไรรอบใหม่ ปัจจจัหนุนสำคัญคือคลังกำลังพิจารณากอบกู้สถานการณ์รถยนต์ทั้งคันแรก และรถยนต์มือสอง ซึ่งต้องแก้ปัญหาไปคู่กัน หากสรุปเสร็จประกาศออกมาในการช่วยเหลือรถมือสองแล้วนั้นย่อมส่งผลบวกจ่อ ECL โดยตรง นอกจากนี้ตัวบริษัทเองยังร่วมทุนกับพันธมิตรในการปล่อยสินเชื่อรายย่อยในแถบตะวันออก คาดว่าสินเชื่อก้อนนี้จะทำให้บริษัทเติบโตระยะยาว เพราะเป็นช่องทางการหารายได้ใหม่และได้เงินทุนมาจากพันธมิตร
ส่วนเรื่องการขอเข้าถือหุ้นจากคู่ธุรกิจเดิมคือญี่ปุ่นนั้น ใกล้จะลงตัวแล้ว อยู่ที่เรื่องของราคา และขนาดการเข้าถือหุ้น ซึ่งเชื่อว่าถ้าญี่ปุ่นเข้ามาก็ต้องถือในอัตราใกล้เคียง 24.9% กระมังเนื่องจากต้องการทำใหญ่ไม่ใช่เล็กๆ และจำทำให้ได้ต้นทุนเงินกู้ที่ต่ำลงแข่งขันกับธนาคารให้รู้ไปเลย   จากกราฟเห็นการลงลึกของราคาและ Stoch กำลังตั้งท้องที่ Oversold 14% เป็นของถูกน่าเก็บ และแท่งเทียนเกิด Doji แบบนี้ใกล้เด้งแรงแล้ว สะสมดักหน้ากันไว้